Steponas Jankauskas

Steponas Jankauskas (1898 m. balandžio 18 d. Klyšiuose, Akmenės valsčius – 1984 m. balandžio 3 d. Vilniuje) – Lietuvos zoologas hidrobiologas, gamtos mokslų daktaras.

 Biografija 
1910–1915 m. mokėsi Liepojos gimnazijoje. 1918 m. Charkove baigė ten evakuotą Kauno gimnaziją. 1918 m. grįžo į Lietuvą, dirbo mokytoju. 1919 m. mobilizuotas į Lietuvos kariuomenę. 1923–1934 m. dirbo Vytauto Didžiojo universitete (iki 1930 m. Lietuvos universitetas), 1934 m. jį baigė ir 1935–1940 dėstė. 1924 m. tobulinosi Berlyno ir Karaliaučiaus universitetuose. 1937–1938 m. specializavosi Brno universitete. 1938 m. gamtos mokslų daktaras.

1941–1978 m. Vilniaus universiteto (VU) dėstytojas, 1945–1956 m. Bestuburių zoologijos, 1956–1978 m. Zoologijos katedros vedėjas. 1945–1963 m. VU mokslo reikalų prorektorius, 1968–1970 m. VU Gamtos fakulteto dekanas. Nuo 1945 m. profesorius, 1978–1984 m. profesorius konsultantas.Prisimenant profesorių S. Jankauską 100 metų jubiliejaus proga 

 Mokslinė veikla 
Stebėjo ir žiedavo Lietuvos paukščius, dalyvavo kuriant Kauno zoologijos muziejų. Paskelbė veikalą „Medžiaga Lietuvos kladocerų faunai pažinti“ (1936 m., lietuvių, vokiečių k.), darbų apie gėlųjų vandenų vėžiagyvių fauną, dvisparnių (uodų trūklių) biologiją.

 Įvertinimas 
 1958 m. LTSR nusipelnęs mokslo veikėjas

 Šaltiniai 

Kategorija:Lietuvos zoologai
Kategorija:Lietuvos hidrobiologai
Kategorija:Lietuvos pedagogai